
( i përditësuar)

Në mbështetje të nenit 100 të Kushtetutës dhe të nenit 10, të ligjit nr. 10130, datë 11.5.2009, “Për Fondin Shqiptar të Zhvillimit”, të ndryshuar, me propozimin e Kryeministrit, Këshilli i Ministrave 

VENDOSI:

1. Përcaktimin e zëvendëskryeministrit, znj. Belinda Balluku, kryetar të këshillit drejtues të Fondit Shqiptar të Zhvillimit.
2. Emërimin e anëtarëve, përfaqësues të pushtetit qendror, në këshillin drejtues të Fondit Shqiptar të Zhvillimit, si më poshtë vijon:
- z. Blendi Gonxhja, ministër i Ekonomisë, Kulturës dhe Inovacionit;
- znj. Adela Xhemali, zëvendësministër i Financave dhe Ekonomisë;
- znj. Almira Xhembulla, zëvendësministër i Turizmit dhe Mjedisit;
- z. Arbjan Mazniku, ministër i Shtetit për Pushtetin Vendor.
3. Vendimi nr. 982, datë 25.10.2013, i Këshillit të Ministrave, “Për përcaktimin e kryetarit dhe emërimin e anëtarëve, përfaqësues të pushtetit qendror, në këshillin drejtues të Fondit Shqiptar të Zhvillimit”, i ndryshuar, shfuqizohet. 
Ky vendim hyn në fuqi menjëherë dhe botohet në Fletoren Zyrtare.

